text: Lang kø ved Fanøfærgen
  18 februar 2018 kl. 09.56
  Fanøfærgen er ramt af tekniske problemer. Derfor sejler der kun en færge resten af dagen.
  Ferietrafikken fra Fanø mod fastlandet er kommet skidt fra start. Fanøfærgen er ramt af tekniske problemer. Derfor sejler der kun en færge resten af dagen.
  Foreløbigt er 21 afgange aflyst. Det betyder, at der kun er en eller to afgange fra Fanø mod Esbjerg i timen. Normalt er der tre afgange fra Fanø hver time.
  Fanø er en populær ferieø. Og de aflyste afgange har derfor skabt en del kø her på vinterferiens store hjemrejsedag. Klokken cirka 10.30 søndag formiddag var der 80 minutters ventetid for biler fra Fanø.
  TRAFIKINFO | Fanøfærgen: Der er i øjeblikket 80 minutters ventetid for biler fra Fanø.
  
  